 Dhalinyarada iyo arimaha bulshada; hormarinta arimaha bulshada waa tiirka ugu horeeya ee tigaad lagu gaadhi karo, waxaan arkayaa horumar xoog leh oo ay wadaan dhalinyaro iskaa wax u qabso ka wada goboladda kala duwan ee wadanka, waxaan is dhihi karaa waa guul uso hoyatay bulshadda afka soomaaliga ku haddasha, waa ifafaale fiican oo muujinaya wadaniyad, waa aragti dib uso noolaynaysa hankii iyo himilladii dhalinyaradda soomaaliyeed, waa waxqabad toolmoon oo durbadiiba wadanku kusoo xoogaysan karo, waxaa midoobaya oo wax weyn isku biiranaya gacmo badan, Gacmo wadajir bey wax ku gooyaan hadii dhalintu u kacdo waxkaqabadka wadanka iskuna tashadato waxaan hubaa in durbadiiba laga midho dhalin karo, waayo quwaddan xooga iyo xamaasadaysan oo dhalinyarta maankeeda iyo muruqeedaba ka buuxda waa tan waddamada reer galbeedku ay horumar ku gaadheen, runtii waxay adeegsaddeen xooga iyo xeeladda ku kaydsan maskaxda biniaadamka, iydoo ay maalgashadeen dhalintoodi, waxay ogaadeen in aqoontu wax badasho. 